Nordjylland er ramt af kagefeber. Regionens borgere har hele tre udgaver af Kagens Dag at muntre sig med tirsdag. Både Aalborg, Nørager og Brønderslev åbner op for kageorgier i den gode sags tjeneste. Alle steder går entreindtægterne nemlig til Børnecance

Aalborg for femte gang I Aalborg er det femte gang, at der afvikles Kagens Dag på byens gamle rådhus. Det foregår fra kl. 15.00. I Brønderslev og Nørager er det første gang, at de byer lægger lokaler til en Kagens Dag. Brønderslev Brønderslev åbner dørene i Den runde Pavillon i Rododendronparken kl. 13.00. Nørager I Nørager er det kulturhuset, der danner rammen om arrangementet, der starter kl. 14. I begge de to nybegynderbyer er det borgmesteren, der åbner for kagebordet. Kagens Dag Kagens Dag har fundet sted i København i 15 år. Men i 2004 fik resten af landet også mulighed for at være med, da lokale bager- og konditormestre besluttede sig for at tage arrangementet op. Syv byer i år I 2008 er syv byer, København, Odense, Sønderborg, Viborg, Nørager, Aalborg og Brønderslev, med til festlighederne. Det betyder, at der er omkring 70.000 kager, der sættes til liv i en god sags tjeneste. Indtægter til Børnecancerfonden Alle entreindtægter fra Kagens Dag går ubeskåret til Børnecancerfonden.